Alicia Vikander

Alicia Amanda Vikander (s. 3. lokakuuta 1988 Göteborg) on ruotsalainen Oscar-palkittu näyttelijä ja tanssija. Hän on tehnyt elokuva- ja televisiorooleja Ruotsissa ja ulkomailla. Vikander voitti 2010 Se mikä on kaunista -elokuvasta ruotsalaisen Guldbagge-palkinnon ja on sen jälkeen tehnyt kansainvälistä uraa. Hänet palkittiin 2015 elokuvasta Tanskalainen tyttö Parhaan naissivuosan Oscarilla. Vikanderin muita elokuvia ovat muun muassa Ex Machina ja Tomb Raider.

 Ura 
 Alkuvuodet 
Alicia Vikander syntyi Göteborgissa 1988, ja hänen vanhempansa ovat teatterinäyttelijä Maria Fahl Vikander ja lääkäri Svante Vikander.

Vikander opiskeli vuosina 2004–2007 tanssitaidetta Tukholman Kuninkaallisessa balettikoulussa,wmagazine.com Swedish actress Alicia Vikander's royal debut.   mutta joutui selkä- ja jalkaleikkausten takia jättämään haaveet tanssijan urasta. Hän alkoi esiintyä Göteborgin oopperan musikaalituotannoissa seitsemän­vuotiaana.

Vikanderin ura näyttelijänä alkoi ruotsalaisissa lyhytelokuvissa sekä televisiosarjoissa, joista huomattavin oli draamasarja Andra Avenyn. Hän näytteli myös muun muassa Ruotsin television joulukalenterissa, ennen kuin debytoi 2010 kokoillan näytelmäelokuvassa Se mikä on kaunista (Till det som är vackert).Erikson, Karoline: Stjärnskottet Alicia Vikander. Svenska Dagbladet 21.10.2010. Roolityöstään hän sai parhaan naispääosan Guldbagge-palkinnon, ja seurauksena oli monia kansainvälisiä työtarjouksia.

 Vuodesta 2012 eteenpäin 
Vikander sai roolin Keira Knightleyn rinnalta Kittyna vuoden 2012 elokuvaversiossa Leo Tolstoin Anna Kareninasta.metacritic.com Anna Karenina . Se oli Vikanderin ensimmäinen englanninkielinen elokuva ja toi hänelle huomiota myös kansainvälisesti. Hän teki sen jälkeen WikiLeaks-perustaja Julian Assangesta kertovan elokuvan Viides valta, missä hän näytteli poliitikko-aktivisti Anke Domscheit-Bergiä. Vikanderin seuraavia elokuvia olivat vuonna 2014 julkaistut Testament of Youth, Son of a Gun ja fantasiaelokuva Seventh Son. Viimeksi mainitussa hän näytteli noitaa.

Vikanderin vuoden 2015 huomattavin suoritus oli elokuvasta Tanskalainen tyttö, mistä hänet palkittiin parhaan naissivuosan Oscarilla. Siinä hänen roolihahmonsa oli taiteilija Gerda Wegener, ja tarina perustuu löyhästi Geinar ja Einar Wegenerin elämään. Einar käy sukupuolenkorjausleikkauksessa, ja hänet tunnetaan paremmin nimellä Lili Elbe. Vikander sai 2015 huomiota myös roolistaan Ava-nimisenä androidina elokuvassa Ex Machina.

Vikanderilla oli 2016 päärooli toimintatrillerissä Jason Bourne ja elokuvassa Valo valtameren yllä, ja seuraavana vuonna hänen elokuviansa ovat Tulppaanikuume, Euphoria ja Submergence. Tulppanikuumeessa Vikander näyttelee 1600-luvulla elänyttä amsterdamilaista naista, joka ajautuu suhteeseen taidemaalarin kanssa, joka on maalaamassa naisesta ja tämän miehestä muotokuvaa. Wim Wendersin elokuva Submergence kertoo puolestaan Vikanderin biomatemaatikon ja James McAvoyn näyttelemän MI6-agentin välisestä suhteesta.

Vuonna 2016 Vikander valittiin esittämään Lara Croftia MGM:n ja Warner Brosin tuottamassa Tomb Raider -sarjan uudelleenkäynnistyselokuvassa. Elokuva ilmestyi vuonna 2018.

Vikander ääninäytteli vuoden 2019 televisiosarjassa The Dark Crystal: Age of Resistance, joka on vuonna 1982 julkaistun nukkefantasia Tumma kristalli esiosa. Feministi Gloria Steinemista kertoneessa elokuvassa The Glorias (2020) Vikander oli yksi nimiroolia esittäneistä näytelijöistä. Seuraavana vuonna Vikanderilta julkaistiin 1300-luvulla kirjoitettuun Sir Gawain and the Green Knight -runoelmaan perustunut The Green Knight ja Blue Bayou. Vikander näytteli vuonna 2022 minisarjassa Irma Vep, joka oli samannimisen ranskalaisen elokuvan sovitus.

 Yksityiselämä 
Alicia Vikanderilla on suomalaisia sukujuuria: hänen toinen isoäitinsä oli suomalainen, ja hän vietti lapsena kesiä Ahvenanmaalla. Vikanderin agentti on suomalainen Laura Munsterhjelm.

Vikander on naimisissa näyttelijä Michael Fassbenderin kanssa.

 Filmografia 
Elokuvia
Elokuvarooleja Vuosi Suomenkielinen nimi Alkuperäinen nimi Rooli Huom. 2002 Min balsamerade mor  Ebba Du Rietz  televisioelokuva2007 Darkness of Truth  Sandra Svensson lyhytelokuvaThe Rain  nimetön tanssija 2008 My Name Is Love  Fredrika2009  Se mikä on kaunista  Till det som är vackert  KatarinaSusans längtan  nimetön tyttö  lyhytelokuva 2011  Kruununjalokivet  Kronjuvelerna  Fragancia Fernandez2012  Kuningatar ja henkilääkäri  En kongelig affære  Caroline MathildeAnna Karenina  Kitty2013  Viides valta  The Fifth Estate  Anke DomscheitHotell  Erika2014 Testament of Youth  Vera BrittainSon of a Gun  TashaSeventh Son  Alice2015 Ex Machina  Ava Koodinimi U.N.C.L.E.  The Man from U.N.C.L.E.  Gaby Tanskalainen tyttö  The Danish Girl  Gerda Wegener Liekeissä  Burnt  Anne Marie2016 Jason Bourne  Heather Lee Valo valtameren yllä  The Light Between Oceans  Isabel Sherborne2017  Tulppaanikuume  Tulip Fever  SophiaSubmergence  Danielle FlindersEuphoria  Ines 2018 Tomb Raider  Lara Croft 2019 Earthquake Bird  Lucy Fly  2020 The Glorias  Gloria Steinem nuorena2021 Blue Bayou  Kathy LeBlanc The Green Knight  Essel / The Lady Beckett  April Hanson 

 Televisiosarjoja 
Televisiosarjoja Vuosi Suomenkielinen nimi Alkuperäinen nimi Rooli Huom. 2003 The Befallen  Drabbad Mörker  1 jakso 2005 En decemberdröm  Tony   13 jaksoa 2007 Levande föda  Linda  minisarja 2007–2008 Second Avenue  Jossan Tegebrandt Björn  39 jaksoa 2008 Höök  Katarina  2 jaksoa 2008 The Dark Crystal: Age of Resistance  Mira (ääni)  1 jakso 2022 Irma Vep  Mira Harberg  8 jaksoa

 Lähteet 

 Aiheesta muualla 

Luokka:Ruotsalaiset näyttelijät
Luokka:Oscar-palkinnon saajat
Luokka:SAG-palkinnon saajat
Luokka:Vuonna 1988 syntyneet
Luokka:Elävät henkilöt
Luokka:Parhaan naispääosan Guldbagge-palkinnon saajat